Ole Myrbekk

Ole Myrbekk (født 1944) er en norsk politiker (H) og pensjonert offiser i Luftforsvaret.

Han vokste opp på Innset i daværende Kvikne kommune. Familien drev gård med skog, beite og pelsdyroppdrett.

Myrbekk hadde lederstillinger i Luftforsvaret flere steder i landet, blant annet som bataljonssjef ved Bardufoss flystasjon og stabssjef ved Ørland hovedflystasjon.Jubilantomtale på Ole Myrbekks 60-årsdag i Adresseavisen 24. januar 2004. Han fikk rang av oberstløytnant i 1988.

Myrbekk var i mange år stasjonert ved Luftforsvarets rekruttskole på Værnes. Han overtok i 2001 som sjef for Luftforsvarets skolesenter Værnes (LSV), som ble lagt ned høsten 2002. Myrbekk gikk av med pensjon i 2003, etter 42 års tjeneste.

Han var medlem av Stjørdal kommunestyre 1995–1999 og 2003–2011, som representant for Høyre. Han var Stjørdals varaordfører i perioden 2007–2011. Ved siden av halvstillingen som varaordførerer jobbet han i Nord- og Sør-Trøndelag mosjons- og bedriftsidrettskretser.

 Referanser 

Kategori:Lokalpolitikere i Stjørdal
Kategori:Høyre-politikere i Nord-Trøndelag
Kategori:Norske oberstløytnanter
Kategori:Personer fra Rennebu kommune